KOMISSION ASETUS (ETY) N:o 2778/93, annettu 8 päivänä lokakuuta 1993, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta



Virallinen lehti nro L 252 , 09/10/1993 s. 0009 - 0009

Suomenk. erityispainos Alue 3 Nide 53 s. 0004

Ruotsink. erityispainos Alue 3 Nide 53 s. 0004



KOMISSION ASETUS (ETY) N:o 2778/93, annettu 8 päivänä lokakuuta 1993, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen peltokasvien tuottajia koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) N:o 1552/93(2), ja erityisesti sen 16 artiklan, sekä katsoo, että komission asetuksella (ETY) N:o 3540/85(3), sellaisena kuin se on viimeksi muutettuna asetuksella (ETY) N:o 3328/92(4), vahvistetaan herneitä, härkäpapuja ja makeita lupiineja koskevien erityistoimenpiteiden soveltamista koskevat yksityiskohtaiset säännöt, asetuksen (ETY) N:o 3540/85 31 a artiklan 1 kohdassa säädetään, että herneistä, härkäpavuista tai makeista lupiineista jäsenvaltioiden kesken kauppaa käytäessä on laadittava T 5 -valvontakappale ja 31 a artiklan 2 kohdan toisessa alakohdassa säädetään, että mainitun asetuksen 31 artiklassa kuvattua ensisijaista vaatimusta koskeva todiste on esitettävä takuun antamiskuukautta seuraavien 15 kuukauden kuluessa, asetuksella (ETY) N:o 1765/92 käyttöön otettu tukijärjestelmä korvaa herneitä, härkäpapuja ja makeita lupiineja koskevat säännökset; asetuksessa (ETY) N:o 3328/92 säädetään, että velvoite käyttää tuotteet asetuksen (ETY) N:o 3540/85 9 artiklan mukaisesti on täytettävä viimeistään 30 päivään marraskuuta 1993 mennessä, hallinnollisen työn helpottamiseksi olisi toimivaltaisen viranomaisen sallittava vapauttaa asetuksen (ETY) N:o 3540/85 32 artiklan mukaisesti annettu takuu mainitun asetuksen 31 a artiklassa mainittujen tuotteiden osalta heti, kun on todistettu, että kyseiset tuotteet ovat vielä 30 päivän marraskuuta 1993 jälkeen varastossa ilman, että niille on myönnetty tukea, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Sen estämättä, mitä asetuksen (ETY) N:o 3540/85 31 artiklan 2 kohdassa säädetään, toimivaltainen viranomainen voi vapauttaa mainitun asetuksen 32 artiklan mukaisesti annetun takuun niiden tuotteiden osalta, jotka ovat varastossa vielä 30 päivän marraskuuta 1993 jälkeen ja joille ei todistetusti ole myönnetty mitään tukea. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä lokakuuta 1993. Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 154, 25.6.1993, s. 19 (3) EYVL N:o L 342, 19.12.1985, s. 1 (4) EYVL N:o L 334, 19.11.1992, s. 17